NaiveNeuron/SloPal huggingface dataset:
Fitz, Peter, poslanec NR SR (2015-09-23):
Ďakujem pekne. Vážená pani podpredsedníčka, vážené pani poslankyne, páni poslanci, vážený pán minister, dovoľte mi, prosím, ako určenému spravodajcovi výboru predniesť spoločnú správu výborov Národnej rady o prerokovaní vládneho návrhu zákona, ktorým sa mení a dopĺňa zákon č. 308/2000 Z. z. o vysielaní retransmisii a o zmene zákona č. 195/2000 Z. z. o telekomunikáciách v znení neskorších predpisov a ktorým sa menia a dopĺňajú niektoré zákony (tlač 1562), v druhom čítaní. Výbor Národnej rady pre kultúru a médiá ako gestorský výbor podáva Národnej rade spoločnú správu výborov. Národná rada uznesením č. 1878 z 1. júla 2015 pridelila vládny návrh zákona na prerokovanie týmto výborom: ústavnoprávnemu výboru a Výboru Národnej rady pre kultúru a médiá. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko. Gestorský výbor na základe stanovísk výborov vyjadrených v ich uzneseniach a v stanoviskách poslancov odporúča Národnej rade v znení schválených pozmeňujúcich a doplňujúcich správ schváliť. O pozmeňujúcich a doplňujúcich návrhoch uvedených v IV. časti tejto spoločnej správy gestorský výbor odporúča hlasovať spoločne o bodoch 1 – 3 s návrhom schváliť. Spoločná správa výborov bola schválená uznesením č. 218 zo 16. septembra 2015. Gestorský výbor ma určil za spoločného spravodajcu výborov a poveril ma predniesť spoločnú správu na schôdzi Národnej rady. Pani podpredsedníčka, ďakujem, skončil som, otvorte, prosím, rozpravu.
Budaj, Ján, poslanec NR SR (2017-06-19):
Ďakujem pekne. Chcem poďakovať pani Jurinovej, že celé tie mesiace sledovala aj prácu ombudsmanky, aj celé tie zauzlené prípady okolo zariadení sociálnej starostlivosti. Ale chcem k tomu dodať, že celá tá situácia odzrkadľuje neschopnosť tejto koalície vymaniť sa konečne z 90. rokov. Lebo všetko, aj to, čo teraz pani Jurinová povedala, potvrdzuje, že aj tam platil fenomén „náš človek“. Ja si pamätám tie 90. roky, kedy tento tzv. sociálny kapitál, čiže styky, známosti a politická legitimácia, ktorý za bývalého režimu bol vlastne tým hlavným kapitálom, nerozhodovali schopnosti ani financie, dôležitejšie boli styky, preukaz, známosti, konexie. Keď tento systém vzťahov sa preniesol aj do 90. rokov, bolo to, bohužiaľ, daň za obrovské množstvo nomenklatúry a obrovské množstvo a dlhé trvanie totalitného systému vlády jednej strany, ktorá všade dosadzovala „našich ľudí“. Ak ale sme v novom storočí, v 21. storočí a vidíme tieto príznaky obrany „nášho človeka“, raz v podobe Bašternáka, inokedy v podobe zdanlivo malého prípadu nejakého zariadenia, tak narážame na bariéru ďalšieho postupu. Práva detí majú tisíc iných problémov, v rómskych rodinách, v rodinách postihnutých ľudí. Práva detí na Slovensku si vyžadujú veľa pozornosti. Ale pokiaľ bude bariérou princíp, že stále fungujú 90. roky, tak sa budeme zaoberať a musíme sa zaoberať odstráne... (Prerušenie vystúpenia časomerom.)
B. Bugár, podpredseda NR SR: (2003-02-27):
(Hlasovanie.) Prítomných je 117 poslancov, za 111, proti 3, zdržali sa 2, nehlasoval 1. Konštatujem, že Národná rada zvolila za členov Správnej rady Všeobecnej zdravotnej poisťovne za zástupcov zamestnávateľov Jána Báňasa, Petra Čičmanca, Mariána Petka, Michala Rumanského a Kamila Majerníka. Nech sa páči.
Laššáková, Jana, podpredsedníčka NR SR (2013-06-05):
521. Takže budeme hlasovať o dvoch prerokovaných zákonoch, a to o tlači 520 a 519. Takže budeme hlasovať v prvom čítaní o návrhu poslankyne Heleny Mezenskej na vydanie zákona, ktorým sa mení a dopĺňa zákon 251/2012 Z. z. o energetike (tlač 520). Poprosím spravodajcu z výboru pre hospodárske záležitosti... (Sústavný ruch v sále.) Poprosím vás, páni poslanci, pokoj. ... poslanca Alojza Přidala, aby hlasovanie uviedol. Nech sa páči, pán poslanec. (Hlasovanie o návrhu poslankyne Národnej rady Slovenskej republiky Heleny Mezenskej na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení zákona č. 391/2012 Z. z. a ktorým sa menia a dopĺňajú niektoré zákony , tlač 520.)
Hrnčiar, Andrej, podpredseda NR SR (2019-06-25):
Otváram všeobecnú rozpravu a pýtam sa, či sa chce niekto prihlásiť ústne. Končím možnosť prihlásiť sa do rozpravy. Nech sa páči.
Ondruš, Branislav, poslanec NR SR (2011-09-14):
Ďakujem pekne, pán podpredseda, za slovo. Pán predseda, keďže ste začali cynizmom, tak ja by som opäť privítal, keby ste radšej uvádzali aj konkrétne príklady, pretože vidím, že v tejto veci sa nezhodneme, lebo ja mám predstavu, áno, ja mám predstavu, že ten cynizmus tu predvádzate vy. Viete, čo je podľa mňa, pán predseda parlamentu, prejavom cynizmu? Prejavom cynizmu je, keď zdravotné sestry, ktoré sa domáhajú svojich práv a toho, aby boli normálne platené, nazvete výletníkmi a vaším najväčším problémom s ich vyjadrením svojho postoja je to, že vám ich autobus údajne prekáža pri vjazde do garáže Národnej rady. Prejavom cynizmu, pán predseda, je, keď váš pán minister práce hovorí o ľuďoch, ktorých vyhodili na ulicu a ktorí nie vlastnou vinou prišli o prácu, že využívajú polročné prázdniny. Prejavom cynizmu, pán predseda, je, keď váš pán minister práce, sociálnych vecí povie, že sa čuduje, že ako tu môže byť niekto, pracovať mesačne za 300-400 eur, že on by dávno týmto ľuďom odporúčal, aby odišli preč, lebo jemu takáto suma stačí iba pár dní. A takýchto prejavov cynizmu zo strany vás osobne, pán predseda, aj vašich najbližších predstaviteľov strany SaS by som tu mohol uviesť ešte veľkú mieru, veľké množstvo. Problém, keď ste hovorili o tej morálke a etike, problém je jednoducho v tom, že, bohužiaľ, my máme trošku iné kritériá a podľa môjho názoru vo vášnivej diskusii povedať aj trochu tvrdšie slovo je menším porušením nejakých etických a morálnych pravidiel, ako nazvať protestujúce zdravotné sestry výletníkmi. A pokiaľ ide o vášho syna Huga, no, ja sa nečudujem, viete, keby musel s vami stráviť čas, ktorý my tu musíme s vami stráviť, asi by tiež dupal. (Smiech a potlesk v sále.)
Chren, Martin, poslanec NR SR (2012-06-19):
Ďakujem veľmi pekne. Pán poslanec Martvoň tiež asi ešte nepozná zákon o rokovacom poriadku a o tom, že má meritórne reagovať k veci. Pán Martvoň, asi ste ma nepočúvali, keď som hovoril o štyroch konkrétnych príkladoch opatrení, ktoré výrazne zaťažia podnikateľov, nahádžu im polená pod nohy, v tom nebolo nič politické, a pritom nebudú mať žiaden prínos pre výber dane z pridanej hodnoty. Asi ste ani nečítali predložený návrh zákona, ktorý v doložke vplyvov nedokáže vyčísliť pozitívne vplyvy opatrení a, naopak, hovorí, že jeho celkový vplyv bude mínus 700 mil. eur. A o tom ostatnom hovorí len tak veľmi vzletne, že koľko peňazí sa podarí vybrať navyše. Áno, asi tu musíte sedieť, robiť politiku a reagovať úplne od veci, zvlášť ak sa neviete vyjadriť k obsahu zákona, zvlášť ak nemáte nejakú odbornosť, ktorá by vás oprávňovala diskutovať k veci. Pozrite, tento návrh zákona naozaj, ako som spomenul niekoľkokrát, obsahuje mnohé dobré návrhy, ale obsahuje niekoľko návrhov, ktoré zrejme vznikli takým spôsobom, že prišiel minister s poverením premiéra vymyslieť sadu opatrení proti daňovým únikom, nahnal úradníkov do zasadačky a tí museli jednoducho podať čo najväčší výkon meraný počtom konkrétnych návrhov bez ohľadu na to, či sú dobré alebo zlé. Poďme teda pri tomto návrhu odseparovať to, čo je zlé, a nechať to, čo je dobré. To je asi tak všetko, čo by sme mali teraz urobiť. A čo sa týka tej demisie, viete, keď aj váš premiér nie je schopný konsolidovať verejné výdavky a musí sa obracať so žiadosťou o pomoc na opozíciu, tak je naozaj na zamyslenie otázka, že kto zvláda a dokáže riadiť krajinu a kto nie. Ale veď možno aj váš premiér ako zbabelec utečie o dva roky na post prezidenta a nechá krajinu v marazme, tak ako ste to teraz rozbehli.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 141 poslancov, za 40, proti 29, zdržalo sa 70, nehlasovali 2. Konštatujem, že Národná rada sa uzniesla, že nebude pokračovať v rokovaní o návrhu ústavného zákona. Ďalším hlasovaním je bod 97 schváleného programu, ktorým je prvé čítanie o návrhu poslancov Beluského, Schlosára a Mizíka na vydanie ústavného zákona, ktorým sa mení ústava (tlač 1227). Spravodajcom je opäť pán poslanec Boris Susko. Prosím ho, aby hlasovanie uviedol. (Hlasovanie o návrhu poslancov Národnej rady Slovenskej republiky Martina Beluského, Rastislava Schlosára a Stanislava Mizíka na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov , tlač 1227.)
M. Sabolová, poslankyňa: (2002-06-26):
A druhá moja poznámka, keďže sme nedospeli k nejakému konsenzu, boli to učitelia základných umeleckých škôl, čiže absolventi konzervatórií. Podľa konzultácie s kolegami poslancami, a preto sa pýtam, aby to zaznelo verejne, prípadne z úst, pán minister sociálnych vecí odišiel, aby tu zaznelo, či došlo k dohode, aby títo učitelia neboli degradovaní... J. Migaš, predseda NR SR: Minister je v rokovacej miestnosti.
Laurenčík, Milan, podpredseda NR SR (2022-03-24):
Pán poslanec, to nie je náš poriadok, ale váš poriadok. Ďalšiu faktickú poznámku má pán poslanec Marek Šefčík.
Blanár, Juraj, podpredseda NR SR (2023-06-14):
Pán poslanec Jarjabek s faktickou poznámkou.
Sulík, Richard, predseda NR SR (2010-12-15):
Ďakujem pekne. Poprosím spoločného spravodajcu predsedu výboru pre obranu, prepáčte mi, poprosím spoločného spravodajcu z výboru pre obranu a bezpečnosť poslanca Pavla Hladkého, aby podal správu o výsledku prerokovania návrhu vo výboroch, nech sa páči.
Bugár, Béla, podpredseda NR SR (2010-12-14):
Ďakujem. Otváram rozpravu a pýtam sa, či sa hlási niekto do rozpravy ústne, nakoľko som nedostal žiadnu písomnú prihlášku do rozpravy. Konštatujem, že nie je to tak. Vyhlasujem rozpravu za skončenú. A prerušujem rokovanie o tomto bode programu. Ďakujem pani predsedníčke aj pánovi poslancovi. Nasledujúcim bodom programu je návrh rozpočtu Sociálnej poisťovne na rok 2011 (tlač 133). Návrh uvedie generálny riaditeľ Sociálnej poisťovne Ľuboš Lopatka. Nech sa páči.
M. Číž, podpredseda NR SR: (2008-02-15):
Takže, vážené kolegyne, kolegovia, dovoľte mi otvoriť dvanásty rokovací deň 19. schôdze Národnej rady Slovenskej republiky. Dovoľte v zmysle rokovacieho poriadku, aby som vás informoval, o ospravedlnenej neúčasti na dnešnom rokovaní 19. schôdze Národnej rady Slovenskej republiky požiadali títo poslanci: Rudolf Bauer, Jozef Burian, Jozef Ďuračka, Gábor Gál, Maroš Kondrót, Ľuboš Micheľ, Tibor Mikuš, Martin Pado, Anna Szögedi, Katarína Tóthová, Viliam Veteška. Tiež chcem upozorniť, že na zahraničnej pracovnej ceste sú poslanci Národnej rady Pavol Frešo a Beata Sániová. Takže, vážené kolegyne, kolegovia, v rokovaní pokračujeme v prerušenej rozprave v druhom čítaní o vládnom návrhu zákona o úhrade za služby verejnosti poskytované Slovenskou televíziou a Slovenským rozhlasom a o zmene a doplnení niektorých zákonov (tlač 439). Pán minister kultúry už zaujal miesto pre navrhovateľa a pán poslanec Senko miesto pre spoločného spravodajcu z výboru pre kultúru a médiá. Do rozpravy je ešte prihlásená pani poslankyňa Magdaléna Vášáryová, takže jej odovzdávam slovo.
Pellegrini, Peter, predseda NR SR (2015-09-22):
Prezentujme sa a hlasujme o návrhu na skrátenie lehoty z dôvodu podania pozmeňujúceho návrhu dnes. (Hlasovanie.) Prítomných 132 poslancov, za hlasovalo 99 poslancov, proti boli 8, zdržalo sa 24 poslancov, nehlasoval 1. Konštatujem, že sme rozhodli o skrátení lehoty.
Takáč, Richard, poslanec NR SR (2022-05-19):
Ďakujem veľmi pekne za slovo, pán predsedajúci. Pán predseda Robert Fico, myslím si, že dobre zhodnotil a som rád, že sme mali možnosť ako strana SMER – sociálna demokracia predložiť tento návrh uznesenia, ktorým keby vládna koalícia toto uznesenie schválila, tak by ukázala aspoň prvý krok k tomu, že má reálne snahu pomôcť komplexne všetkým na Slovensku, nielen vybraným skupinám, tak ako to tu bolo povedané. A odôvodnenie toho skráteného legislatívneho procesu, ktorý sem bol teraz predložený do Národnej rady, bol odôvodnený hlavne aj z toho dôvodu, že niekto to tu tak spomínal, že kto rýchlo dáva, dvakrát dáva. Dámy a páni z koalície, od septembra strana SMER – sociálna demokracia predložila sedem návrhov na mimoriadne schôdze, kde sme od septembra chceli hovoriť o rapídnom zvyšovaní cien potravín, elektriky, plynu, pohonných hmôt a ďalšieho všetkého. Vy do tejto chvíle, do tejto chvíle ste toto ešte vôbec ani nezaznamenali a nezaregistrovali, že čo na Slovensku sa deje. Keby ste videli a išli sa prejsť medzi ľudí po Slovensku, čo ja zase chápem, že nemôžete, lebo by vám vystavili peknú vizitku tí ľudia na tých uliciach, keby ste sa medzi nich išli poprechádzať, tak by ste reálne zistili, že to, čo predkladáte teraz tu, je pľuvanec tým ľuďom do očí. To je, to neni žiadna pomoc. Máte možnosť neskutočného príjmu do štátneho rozpočtu. To, že ste si navýšili, máte eurofondy atď., ale máte možnosť jednak bankový odvod. Máte tu, máte tu, poviem aj tie veľké, veľké obchodné reťazce. Však pri jednom obchodnom reťazci za päť rokov zisk, čistý zisk, dámy a páni, jedna miliarda eur.
M. Hort, podpredseda NR SR: (2010-03-04):
Chcete, pani navrhovateľka, zareagovať aj v záverečnom slove? Nie. Pán spravodajca? Nie. Prerušujem rokovanie o tomto bode programu. A pokračujeme prvým čítaním o návrhu poslanca Národnej rady Slovenskej republiky Martina Kuruca na vydanie zákona, ktorým sa mení a dopĺňa zákon Národnej rady Slovenskej republiky č. 300/1993 Z. z. o mene a priezvisku v znení neskorších predpisov . Návrh zákona má tlač 1498 a návrh na jeho pridelenie na prerokovanie výborom je v rozhodnutí č. 1531. Dávam teraz slovo poslancovi Martinovi Kurucovi, aby návrh zákona uviedol. Nech sa páči.
Kuciaňová, Magdaléna, poslankyňa NR SR (2019-09-18):
Vážený pán predsedajúci, vážené panie poslankyne, vážení páni poslanci, v rozprave k uvedenému návrhu vystúpil jeden poslanec a neboli podané žiadne pozmeňujúce a doplňujúce návrhy. Spoločná správa obsahuje 11 pozmeňujúcich a doplňujúcich návrhov. Najskôr budeme hlasovať o týchto pozmeňujúcich a doplňujúcich návrhoch zo spoločnej správy, a to spoločne o bodoch 1 až 7, 9 až 11 s odporúčaním gestorského výboru schváliť.
Puci, Róbert, poslanec NR SR (2015-03-17):
Teraz, pán predseda, pristúpime k hlasovaniu o pozmeňujúcich a doplňujúcich návrhov zo spoločnej správy. Dajte, prosím, hlasovať spoločne o bodoch 4 – 12, 14 ,15, 18 – 20, 23, 25 – 29, 31 – 33, 35... (Výkriky z pléna. Prerušenie vystúpenia predsedajúcim.)
Zemanová, Anna, poslankyňa NR SR (2022-02-15):
Ďakujem pekne. Vážený pán predseda, v mene troch poslaneckých klubov SaS, OĽANO a SME RODINA podávam týmto procedurálny návrh, aby sa hlasovanie o návrhoch na, o návrhoch tlače, o návrhoch na skrátené konanie vedených ako parlamentné tlače pod číslami 892 a 894 a tlače 830, 831, 832 a 869 presunulo na dnes 15. februára 2022 na sedemnástu hodinu. Odôvodnenie: Návrh na presun hlasovania kvôli technickým okolnostiam viažúcim sa na termín hlasovania.
Klus, Martin, poslanec NR SR (2018-05-25):
Pán predsedajúci, s vaším dovolením a s dovolením kolegýň poslankýň a kolegov poslancov, by som rád poprosil o stiahnutie bodu, pôvodného bodu 45, to je tlač 931, a presunutie na ďalšiu schôdzu. Ďalej prebiehajú rokovania s ministerstvom vnútra. Komunikujeme so zahraničnými Slovákmi. Takže vás prosím o ústretovosť v tejto veci.
B. Bugár, podpredseda NR SR: (2006-04-21):
A. Blajsko, poslanec: My potrebujeme, aby sa hlasovalo o 11.15 hodine.
J. Horváth, poslanec: (2008-01-29):
Rovnako oceňujem to, že ty, pán poslanec, si človekom, ktorý sa naozaj hlboko zaoberá otázkou Európskej únie, hodnôt Európskej únie, vývoja v Európskej únii a rovnako aj Lisabonskou zmluvou. Toto naozaj úprimne oceňujem a nemám problém to povedať nahlas. Čoho sa však trošku obávam, je to, či náhodou postoj KDH, ktorý sa takto dlhodobo formuje a prezentuje, či nie je zneužívaný tak trošku zo strany SDKÚ a Mikulášom Dzurindom, alebo či nebude takto zneužitý, pretože motívy SDKÚ sú úplne iné ako KDH. A mám dôvod o tom hovoriť preto, lebo som si prečítal správu, myslím, že zo včera, kde pán Mikuláš Dzurinda hovoril o tom, ako je presvedčený o tom, že už teraz nájde spolu s KDH spoločného prezidentského kandidáta. Viem, že tie motívy sú rôzne. Preto len vyjadrujem istú obavu z tohto. Ale zároveň znovu potvrdzujem. Chápem váš postoj, ktorý je úplne iný ako postoj SMK, inak motivovaný ako postoj SDKÚ a rozumiem tomu. Ďakujem.
Hort, Milan, podpredseda NR SR (2010-12-02):
Ďakujem pekne, pán podpredseda. Ďalšou vylosovanou je opäť pani poslankyňa Gabániová, ktorá opäť nie je v rokovacej sále, takže ani na jej otázku sa odpovedať nebude. Ďalej je tu pán poslanec Jaroslav Suja, ten je prítomný. Jeho otázka je adresovaná podpredsedovi vlády a ministrovi práce, sociálnych vecí a rodiny Slovenskej republiky, pánovi Jozefovi Mihálovi. Otázka znie: „Vážený pán minister, podali ste alebo podáte trestné oznámenia v kauze pilotných projektov sociálnych podnikov?“ Pán podpredseda vlády a minister práce, nech sa páči.
Paška, Pavol, predseda NR SR (2013-09-12):
Hlasujeme. (Hlasovanie.) 145 prítomných, 81 za, 16 proti, 47 sa zdržalo, 1 nehlasoval. Návrh sme schválili. Sme v treťom čítaní . Otváram rozpravu. Nie je záujem o rozpravu. Vyhlasujem rozpravu za skončenú. Budeme hlasovať.
Grendel, Gábor, podpredseda NR SR (2020-04-24):
Pani poslankyňa Andrejuvová.
M. Dzurinda, poslanec: (2006-12-12):
Po prvé, hrubo ste porušili rokovací poriadok, vy, prvý muž slovenského parlamentu, z čoho vás kolega Lipšic rukolapne usvedčil. Ale vaše vystúpenie malo aj politickú dimenziu. Vy ste zneužili možnosť, ktorú dáva ústavnému činiteľovi naša ústava, rokovací poriadok, a pritom ste nevystúpili ako predseda Národnej rady, ale ako ideológ jednej politickej strany. Bol by som rád, keby ste si toto uvedomili, pretože takto to jednoducho nejde. Po druhé, vystúpili ste zbabelo. Keby ste mali záujem diskutovať vecne o rozpočte, prihlásili by ste sa do rozpravy, boli by možné diskusné príspevky, argumenty na vyvrátenie alebo potvrdenie toho, čo ste hovorili. Po tretie, pripomínam aj ja, že takto zbabelo sa rozprave vyhla celá vláda. Ja som to ešte naozaj nezažil, že nielenže premiér nevystúpil, ale ani jeden z ministrov, členov vlády. Toto je prijateľné v normálnej demokracii? Po štvrté, chválite sa jediným, že rozdávate. Jediný výsledok vašej práce je, že rozdávate, privlastňujete si súčasnú dobrú ekonomickú kondíciu, hoci ste naozaj pre to veľa neurobili, nechcem rovno povedať, že nič, iba rozdávate. Otázkou, samozrejme, je, že dokedy to tak bude, lebo aj boľševici po roku 1948 rozdávali a vieme, ako to dopadlo.
Budaj, Ján, poslanec NR SR (2016-04-22):
Ďakujem pekne. Vôbec nechcem byť osobný, pán Danko, ale kde kto tvrdí, že vo vás, dúfam, že vás to neurazí, príliš ostal kus idealistu, že vraj nie ste iba Ficova figúrka. No po vašom prejave, samozrejme, na to neviem odpovedať, to ukážu až nejaké tie dlhšie časy. Dobrý dojem na nás v opozícii, pokiaľ ide o vašu politickú autonómiu, urobila ignorácia celej strany SMER, a teda väčšiny koaličných poslancov, ktorá kašle na váš prejav aj na túto diskusiu, spravidla sa do nej ani nemieni zapojiť. To by naznačovalo, že naozaj ste sám sebou a že je to tak, ako to aj inak byť nemôže, že toto nie je koalícia ani štátotvorná, ani iná, ale je to koalícia z núdze, je to koalícia utilitárna a veľmi pragmatická, je to koalícia najväčších politických rozporov a rozdielov, aké slovenská politická scéna kedy nosila. Pridávam sa spolu s ostatnými k dobromyseľným poslancom, ktorí vám naozaj úprimne prajú dobré zdravie, ak máte ísť na nejaký zákrok, aby dobre dopadol. A na záver ešte odporúčam naozaj s ohľadom na to, ako realisticky tu budete musieť robiť politiku, menej toho poučovania, moralizovania opozície. Vy ste na strane moci, nepovyšujte sa alebo pamätajte na to, že toto moralizovanie naozaj vyzerá na tejto strane v týchto laviciach ako povyšovanie. Nie je to namieste. Nehovorte nám, aká má byť demokracia a ktoré strany patria do parlamentu. To nehajme voličom, tí nám to povedali a povedia to znovu o štyri roky aj vám.
Kollár, Boris, predseda NR SR (2023-06-15):
Pán poslanec Taraba.
P. Hrušovský, predseda NR SR: (2003-04-10):
S. Zubo, poslanec: Vážený pán Banáš, viete, v podstate ja som citlivý človek a ako taký vás môžem len ľutovať, pretože skutočne to, čo vy prežívate, to musia byť muky a prebdené noci. Viete, ja v minulosti som nemal tú šancu a možnosť, aby som zastupoval Česko-slovenskú socialistickú republiku ako diplomatický zástupca alebo pod rúškom rôznych obchodných zástupcov vykonával inú činnosť v prospech Česko-slovenskej socialistickej republiky. Ja som bol len doma, robil som si svoju povinnosť pre rozvoj Česko-slovenskej socialistickej republiky. Ale jedno viem, keď idem v súčasnosti medzi ľudí a vidím, čo sa tu za 13 rokov urobilo, ako poklesla životná úroveň, ako sa rozbila fungujúca ekonomika, ako sa umelo rozbili poľnohospodárska veľkovýroba a prvotná výroba spracovateľského priemyslu nadväzujúca na poľnohospodársku výrobu, tak mi je clivo a ľutujem tento národ. Ľutujem ho aj vtedy, keď čítam to, čo naši vyjednávači dohodli pri vstupe Slovenska do Európskej únie. A vidím tam, že sa máme zbaviť 10 % ornej pôdy, ktorú krvopotne naši predkovia zúrodnili. A my ju budeme teraz zalesňovať a potraviny dovážať zo Švajčiarska? Sú aj takí, ktorí hovoria, že to je jedno, kde sa vyrobí tovar, hlavne že ho máme. Ja hovorím nie, vážení, u nás je 20-percentná nezamestnanosť a bude ešte väčšia. Choďte po dedinách, pozrite si juh Slovenska, ako vypadá. Máte vy súcit a cítite s týmito ľuďmi, čo ste s nimi za 13 rokov urobili? Máte súcit a cítite s tými mladými ľuďmi, ktorí ostali bez perspektívy? Zamyslite sa, prosím vás, venujte ešte jednu neprespanú noc týmto otázkam.
Podmanický, Ján, poslanec NR SR (2024-01-16):
Ďakujem za slovo. Vážený pán predseda, dávam procedurálny návrh, aby predsedajúci pri vedení schôdze Národnej rady postupovali podľa § 32 ods. 1 zákona o rokovacom poriadku. To znamená, ak sa rečník odchyľuje od prerokúvanej veci, predsedajúci ho vyzve, aby hovoril k veci v súvislosti s § 85 ods. 1, ktorý hovorí, tretie čítanie sa obmedzí len na tie ustanovenia návrhu zákona, ku ktorým boli v druhom čítaní schválené pozmeňujúce alebo doplňujúce návrhy. V tomto prípade to bol len návrh pána poslanca Malatinca. Odôvodnenie: Zaznievali tu vo faktických poznámkach aj v rozprave rôzne reči o podpredsedoch Národnej rady. O rôznych procedurálnych postupoch, o nervozite z poslanca Ondreja Dostála, o kandidatúre na prezidenta, o Andrejovi Dankovi. Všetko témy, ktoré absolútne nesúvisia... (Prerušenie vystúpenia časomerom. Potlesk.)
Blahová, Natália, poslankyňa NR SR (2017-09-07):
Ďakujem pekne. Ja by som len jednou vetou chcela reagovať na predchádzajúce vystúpenie premiéra vlády Roberta Fica. V tejto vážnej situácii bolo toto jeho vystúpenie vrcholne nedôstojné. Tak ako kazil dôstojnosť minulej schôdze o tejto závažnej veci, rovnako kazil dôstojnosť a priebeh tejto schôdze. Toto je naozaj obraz o morálnom rozvrate v tejto spoločnosti. Pretože ak jeden premiér vlády v demokratickej krajine povie na takúto závažnú tému, že diskutujete „o ničom“, pričom, vážené dámy a páni, budeme hovoriť o právach dieťaťa a o ľudských právach, tak on sám je morálnym úpadkom, ktorý ničí túto krajinu. Ďakujem pekne. (Potlesk.)
Plaváková, Lucia, poslankyňa NR SR (2024-02-21):
Ďakujem veľmi pekne za slovo aj za vystúpenie kolegyne Jurík v tejto rozprave. Spomínala si tiež viaceré európske krajiny, ktoré sa už teda posunuli k redefinícii znásilnenia, medzi nimi je teda aj to Španielsko, ktoré tu už odznelo v súvislosti s tým, že na španielsky príklad bolo poukazované ako keby ako nejaký negatívny príklad toho, ako to môže dopadnúť v kontexte toho, že došlo tam k predefinovávaniu niektorých trestných činov spáchaných a teda prepusteniu odsúdených, alebo teda že súdy sa tým zaoberali. Žiaľ, teda takýmto spôsobom argumentoval aj bývalý minister spravodlivosti Karas. Mňa to vtedy veľmi mrzelo, pretože tam nedochádzalo k tomu, že by niekto spochybňoval tú podstatu zmeny, a teda že je potrebné zadefinovať sexuálnu aktivitu bez súhlasu ako trestný čin. Išlo o legislatívno-technický problém, ktorý tu teda naozaj nie je na stole, ako spomínala aj pani poslankyňa Kolíková. Často sa teda naozaj aj objavuje tá téma o nejakých, že tu bude nejaký nárast falošných obvinení a podobne, a pritom ako my máme problém s nahlasovaním a s obvineniami, ale ten problém je taký, že ich je málo, že väčšina tých trestných činov vôbec nie je nahlásená. Nemáme tu nejaký obrovský problém s falošnými nahláseniami. Ich je naozaj aj podľa štatistík celosvetových úplne zanedbateľné množstvo. Takže toto naozaj nie je na stole ako problém. A ja by som teda naozaj chcela veriť, že ten vzájomný súhlas pri sexuálnej aktivite má byť pre každého úplnou samozrejmosťou, a je vôbec smutné, že tu musíme toľko o tom diskutovať, a teda bolo by potrebné sa hlavne pohnúť dopredu a konečne to zmeniť. Ďakujem.
Sulík, Richard, predseda NR SR (2011-06-28):
Pán poslanec Dostál.
Jarjabek, Dušan, poslanec NR SR (2014-11-09):
Ďakujem pekne, pán predseda. Ja mám procedurálnu odpoveď. Čiže museli by sme hovoriť aj o inom druhu omamných návykových látok, o ktorých tuná už bola reč, dokonca niektorí sa k tomu aj popriznávali... (Reakcie v sále. Prerušenie vystúpenia predsedajúcim.)
P. Hrušovský, predseda NR SR: (2003-12-16):
(Hlasovanie.) 103 prítomných, 79 za návrh, 20 sa zdržalo, 4 nehlasovali. Návrh sme schválili. Pani poslankyňa, tým sme odhlasovali všetky návrhy. Pani poslankyňa, chcel by som sa vám poďakovať za prácu, ktorú ste pri prerokúvaní tohto vážneho a dôležitého zákona urobili. Pán minister, aj vám sa chcem poďakovať. Pán minister, vy sa zrejme chcete poďakovať poslancom. Nech sa páči.
Záhumenský, Marian, poslanec NR SR (2013-12-05):
Ďakujem pekne. Pán poslanec Galko, ako včera narodenému poľnohospodárovi vám musím odpustiť vaše závery, ktoré ste vyčítali z tejto správy, lebo skutočne pôsobíte alebo ste zobrali túto agendu veľmi krátko, takže niet sa čudovať, že vaše závery sú také, aké sú. Vyplývajú z neznalosti vývoja stavu v poľnohospodárstve a z neznalosti politiky, ktorá sa tu deje od roku ’89. Preto vlastne aj tak hodnotíte správu, ale keby ste vedeli, že poľnohospodárstvo nie je ekonomika na jeden rok, že každý zásah, ktorý sa v poľnohospodárstve urobí, obzvlášť v kontexte 7-ročných období Európskej únie a obzvlášť v kontexte prípravy vstupu Slovenska do Európskej únie, tak by sme museli úplne inak vychádzať z toho, že ktoré plody žneme dneska a kedy sme ich siali. To znamená, že teraz je ten historický moment, keď môžeme skúsiť obrátiť tento pomer, ktorý v poľnohospodárstve je. Ale to, prečo také to vlastne je, vám sa pokúsim vysvetliť v mojom vystúpení. No a tie dve minúty sú krátka doba na to, aby som ja sa tomu mohol venovať, ale fakt je ten, že ak sa pozriete do politík predchádzajúcich vlád pána Dzurindu a pani Radičovej, ak sa pozriete na daňové zaťaženie poľnohospodárov v týchto vládach, tak potom si dáte odpoveď na vaše otázky. Ďakujem.
Grendel, Gábor, podpredseda NR SR (2021-09-22):
V rozprave teraz vystúpi pán poslanec Tomáš Taraba.
M. Číž, podpredseda NR SR: (2009-10-27):
Pán spravodajca nemá záujem vystúpiť so záverečným stanoviskom. Preto prerušujem rokovanie o tomto bode programu. Páni kolegovia, je 18.50 hodín. Máme ešte návrh zákona pána poslanca Štefanca. Urobíme to ešte? Dobre. Pristúpime teda k prvému čítaniu o návrhu poslanca Národnej rady Slovenskej republiky Ivana Štefanca na vydanie zákona, ktorým sa mení zákon č. 222/2004 Z. z. o dani z pridanej hodnoty v znení neskorších predpisov (tlač 1280). Návrh na pridelenie výborom je č. 1305. Slovo má pán poslanec Ivan Štefanec a prednesie tento návrh zákona.
V. Veteška, podpredseda NR SR: (2004-10-26):
Nasleduje druhé čítanie o vládnom návrhu zákona, ktorým sa mení a dopĺňa zákon č. 104/2004 Z. z. o spotrebnej dani z vína . Vládny návrh zákona ste dostali pred prvým čítaním   ako   tlač č. 839. Spoločnú správu máte ako tlač 839a. Prosím podpredsedu vlády a ministra financií Slovenskej republiky pána Ivana Mikloša, aby vládny návrh zákona odôvodnil.
Oravec, Ján, poslanec NR SR (2023-05-18):
Ďakujem pekne. Pán poslanec Krajniak, ja stále nemôžem uveriť tomu, že tu sedíme a diskutujeme o tvojich pozmeňovacích návrhoch, o ktorých ešte dnes ráno nikto nevedel, že existujú. Chcem sa ťa preto spýtať, či je podľa teba v poriadku, že tvoje návrhy sa tu v Národnej rade objavili len pár minút pred začiatkom nášho dnešného rokovania, či je podľa teba v poriadku, že len o niekoľko desiatok minút neskôr už tieto návrhy boli čítané v pléne, či je podľa teba v poriadku, že do dvojstranového poslaneckého návrhu zákona navrhuješ vložiť násobne viac nového textu. Ja som si bol zobrať vonku, zozbieral som teda tie tvoje návrhy, toto je ten vejár návrhov (rečník zobral do ruky listy papiera, ukazujúc ich plénu) a napočítal som 35 strán textu. Tridsať päť strán textu. A možno som nepozbieral úplne všetky. Čiže je podľa teba v poriadku, že si nám týmto nedal šancu oboznámiť sa s tvojimi návrhmi? A je podľa teba v poriadku, že po tomto šialenom procese máme o tvojich návrhoch hlasovať už dnes o sedemnástej? A kým teda odpovieš, tak poviem ti môj názor. Nielenže to nie je v poriadku, ale tvoj postup nesie so sebou všetky znaky legislatívneho zločinu podľa mňa, ktorý je navyše spáchaný v súčinnosti s vecne príslušným ministerstvom, v tomto prípade s ministerstvom práce, pretože, pri všetkej úcte k tebe, je evidentné, že tieto pozmeňovacie návrhy boli pripravené úradníkmi na ministerstve práce. A v čom spočíva ten legislatívny zločin? V zámernej a vedomej snahe nedať šancu oboznámiť sa s návrhmi, nedať ich nikomu k dispozícii na kritické posúdenie a dostať tak poslancov zámerne do situácie, kedy nebudú tušiť, o čom... (Prerušenie vystúpenia časomerom.)
Pollák, Peter, poslanec NR SR (2023-06-21):
Ďakujem pekne, pán podpredseda. Ja by som sa vrátil úplne na začiatok tohto volebného obdobia, kedy pani poslankyňa Cigániková nepodpísala programové vyhlásenie vlády, vlády, ktorej bola súčasťou, kde silou-mocou chcela pretlačiť práve túto vec, o ktorej dnes rokujeme. Zrejme pred vstupom do tejto vládnej koalície Penta takto prstom ukázala na Cigánikovú, že ty budeš tá, ktorá bude obhajovať naše záujmy. A ja som veľmi rád, aby aj občania Slovenskej republiky dnes videli, kto koho dres oblieka a dnes tak symbolicky je v zelenom pani poslankyňa Cigániková, vo farbách Penty, vo farbách Dôvery a my ostatní obliekame dresy verejného záujmu. (Reakcia z pléna.) Pani Zemanová, prosím vás. Môžete ju upozorniť? (Zaznel gong.) Hájime verejný záujem, záujem ľudí. Keď pani poslankyňa Cigániková tu teraz začala hejtovať, povedala, že bezvýznamné celoplošné testovanie vo vláde, ktorej bola súčasťou, to je presne to isté, ako včera zahlasovali proti defibrilátorom, ktoré majú zachrániť sto až stopäťdesiat ľudí ročne. A ja viem o tom, že niektorí poslanci za stranu SaS chceli zahlasovať za, len ona ako tá garantka Penty, resp. zdravotníctva za SaS-ku povedala proti. Ja sa pýtam, prečo? Takisto to bolo aj pri tom celoplošnom testovaní, keď teraz hovorí o tom, že bolo bezvýznamné. Celoplošné testovanie zachránilo tisícky životov práve tých kritických skupín obyvateľstva, za ktoré naozaj sme zodpovedne tu stáli a kvôli ktorým vzniklo to celoplošné testovanie. Ja verím tomu, že sa nájde príčetný poslanec zo strany SaS, ktorý vyhovorí poslankyni Cigánikovej, aby neobhajovala lobizmus Penty a stiahne tento zák... (Prerušenie vystúpenia časomerom.)
Kollár, Boris, predseda NR SR (2021-09-30):
Škoda, že nemôže reagovať faktickými, lebo by som to dal na pravú mieru, ale, bohužiaľ, ako predsedajúci nemôžem reagovať s faktickými poznámkami. Takže s prvou vystúpi pán poslanec Baránik, nech sa páči, pán poslanec, máte slovo.
Hrnčiar, Andrej, podpredseda NR SR (2018-05-17):
Chcete položiť doplňujúcu otázku? Pán minister vám určite rád odpovie. Nech sa páči. Pán poslanec Poliačik, doplňujúca otázka? Musíš si trojku.
Grendel, Gábor, podpredseda NR SR (2021-05-05):
Pán poslanec Suja.
Kamenický, Ladislav, poslanec NR SR (2022-11-15):
Pán minister Mikulec, po tomto vašom vystúpení sme sa mali akože začať cítiť bezpečne na Slovensku? Vy chcete povedať, že toto keď budú počúvať Slováci, že v podstate vy ste sa úplne vykašľali na slovenské štátne hranice, že ich netreba vlastne kontrolovať, lebo tu máme schengen, všetky ostatné krajiny, ktorým sa hrnú migranti, si ich kontrolujú, len Slovenská republika to nepotrebuje, lebo ste si vytiahli nejaký papierik z Bruselu, ktorým vám to akože potvrdzuje? Toto má byť akože bezpečnosť pre Slovákov? Vy ste povedali, že, že zadržiavate tých, alebo dávate ich do väzenia, tých ľudí, ktorí nelegálne prekračujú hranice. No tak ja sa opýtam, ten migrant, ktorého sa pýtali hovoril, že very, very open hranica, že veľmi veľmi otvorená a že no jail, no jail, to znamená, že žiadne väzenie. Čiže toto je to vaše chránenie slovenských hraníc. Vy sa tu bránite, že vy nebudete, odmietate povinné kvóty, však vy ich nebudete potrebovať, však vy si sem naveziete toľko migrantov, že budeme ešte rozdávať svojich migrantov ostatným krajinám. Samozrejme, že nebudete potrebovať povinné kvóty. Strana SMER – sociálna demokracia zabezpečila v minulosti, že nám tu nechodili migranti, ľudia nepoznali migráciu. A verte, že, opýtajte sa ľudí na Slovensku, ako si želajú migráciu na Slovensku, nikto to nechce a vy pre to nič nerobíte. Potvrdilo sa, že táto schôdza je veľmi, veľmi opodstatnená. Vy nemáte čo robiť na mieste ministra vnútra. Vy ste nebezpečný pre Slovenskú republiku!
Hraško, Igor, poslanec NR SR (2013-11-28):
Ďakujem pekne, pani predsedajúca. Pán kolega Martinák, hovorili ste o výmere chránených území a zaradili ste tam aj jaskyne. Neviem teda, či jaskyňa je na povrchu alebo niekde dole. Ale myslím si, že priestor pred jaskyňou sa tam môže zaradiť, ale jaskyne by som asi do tejto výmery nezaraďoval z pohľadu nášho. Takže na tom sa asi zhodneme. Ďalšieho by som sa chcel dotknúť. Hovorili ste tu o tom výrube a o následnej povinnosti náhradnej výsadby. Doteraz je to platné tak, že, áno, keď požiadate o výrub nejakých drevín, máte povinnosť nahradiť tieto vyrúbané dreviny novými, kde je vám určené to, kde a ako to urobiť. Vy ale, pokiaľ teda viem, v tomto návrhu túto povinnosť rušíte. To znamená, že by sa už nemuselo požiadať o výrub a tým pádom nemusí byť vám ani určené, kde a ako urobiť náhradný výsev alebo teda náhradnú výsadbu. Takže vysvetlite mi teda toto, či toto je naozaj tak, či sa nemýlim, pretože to by bolo dosť polemické naozaj, ak nemáte povinnosť to ohlásiť, potom vám ani nevyplýva povinnosť náhradnej výsadby týchto drevín. No a ešte mi skúste povedať teda, keď ste hovorili o tej výmere chránených území, či ste tým mysleli, že je to dostatočne alebo je to nedostatočne, chceme viac chránených území alebo chceme menej chránených území, lebo ja si myslím, že pokiaľ si prírodu nebudeme chrániť, tak o chvíľku nám ju zhumpľujú developeri a iné finančné skupiny, ktoré majú čisto biznisové záujmy, nie záujmy nezištné o to, aby ľudia mohli bežne chodiť do prírody relaxovať, oddýchnuť si, počúvať spev vtákov, pozrieť sa na zver priamo v prírode. Takže môže sa stať, že si naozaj zhumpľujeme to krásne, čo máme jedinečné tu na Slovensku, a o chvíľku sa tu budeme pohybovať len po betónových džungliach, ktoré sa budú nachádzať aj v lesoch. Ďakujem.
J. Brocka, poslanec: (2010-01-20):
Ale to, že reagujete nenáležite a nevhodne, že máte problémy, o tom svedčia aj iné veci z posledných dní. Včera ste boli smeráci na mimoriadnej tlačovke, na ktorej ste bránili národné záujmy Slovenska. Alebo nedávno ste mali, teda trojica najvyšších ústavných činiteľov zo SMER-u alebo za SMER, mali mimoriadnu tlačovú konferenciu... (Reakcia z pléna.) Na pani Tkáčovú. (Reakcie z pléna.) Len jej pripomínam. Áno, pani poslankyni pripomínam, že problém je niekde inde, kde títo traja páni informovali slovenskú verejnosť, že demokracia na Slovensku ešte nebola nikdy tak ohrozená ako teraz autodopravcami. To snáď nemyslia títo páni vážne! Demokracia na Slovensku je ohrozená naopak, práve dámami a pánmi zo SMER-u. Taká je... (Prerušenie vystúpenia časomerom.)
Andreánsky, Ladislav, poslanec NR SR (2015-06-17):
Hlasujeme o pozmeňujúcom návrhu pána poslanca Rašiho.
Sulík, Richard, predseda NR SR (2011-02-10):
Ďakujem pekne. Rečník nebude reagovať, pán poslanec Kaliňák, posledný prihlásený ústne v rozprave, nech sa páči.
D. Gabániová, poslankyňa: (2005-05-13):
Ale jedna vec predsa len. Pán minister, hovoríte, že daňové zaťaženie Fínska teda je vysoké, ale treba za tým vidieť ešte druhý fakt, treba za tým vidieť to, že Fínsko v podstate ako úžasne prosperujúca a bohatá krajina napriek tomu volí spôsob solidarity, solidárneho financovania všetkých tých oblastí, ktoré spomenul pán poslanec Čaplovič, tých, ktoré skvalitňujú spoločnosť, teda školstva a kultúry, a tých, ktoré skvalitňujú život v spoločnosti, teda napr. u nás by to bolo poľnohospodárstvo a zdravotníctvo. To znamená, že občan podľa mňa by mal záujem, aby boli verejné prostriedky vynakladané takto. Ďakujem.
Petrík, Simona, poslankyňa NR SR (2018-10-17):
Ďakujem pekne. (Prerušenie vystúpenia predsedajúcim.)
Jarjabek, Dušan, poslanec NR SR (2011-12-08):
Ďakujem za slovo, pán predsedajúci. Na váš diskusný príspevok, pán poslanec Dostál, už len toľko, zase hovoríte za stranu OKS. Ja sa pýtam, kto je to OKS? Sú to dvaja, traja, jeden a pol poslanca? Kto to je? Naozaj tie vaše silné vyjadrenia, stranícky silné vyjadrenia sú dnes absolútne nepodstatné. Podľa vášho subjektívneho názoru tento parlament si spravil z ústavy trhací kalendár, opäť by som si dovolil apelovať na vašu subjektívnu tolerantnosť v rámci objektívnej reality. Neviem, či od vás chcem veľa, asi áno. Tento stav ste zapríčinili vy svojím hlasovaním o rozpade tejto koalície, tak sa, prosím vás pekne, nesťažujte. Nemôžete len stále lízať smotanu, politickú, čo by ste veľmi radi chceli, ale neste aj za čosi zodpovednosť. Vykrikovať vie každý. Ďakujem pekne.
Glváč, Martin, podpredseda NR SR (2019-03-28):
Ďalší v rozprave, pán poslanec Mizík, nech sa páči. A kým vystúpi, chcel by som upozorniť poslancov, lebo mnohí sa to pýtate, že je hlasovanie o 17.00 hod., je pevný termín dohodnuté, aj keď teda pani poslankyňa Dubačová, by mi to musela odsúhlasiť, pretože bol som upozornený pánom poslancom Blanárom, tak nabudúce upozorním, aby počas jej zásadného príhovoru ma na to neupozorňoval, ale aby ste nezabudli, máme pevný termín tajné hlasovanie. Nech sa páči, pán poslanec Mizík. Prosím pani Dubačovú, aby počúvala predrečníka, dobre, lebo ho to môže rušiť.
Jurinová, Erika, podpredsedníčka NR SR (2014-12-04):
Ďakujem, pán spravodajca. Otváram rozpravu k tomuto bodu programu. Do rozpravy som nedostala žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie je tomu tak. Vyhlasujem rozpravu o tomto bode za skončenú. Pán navrhovateľ, chcete sa ešte vyjadriť? Nie. Pán spravodajca? Rovnako nie. Prerušujem rokovanie o tomto bode programu. Pokračujeme návrhom rozpočtu Úradu pre dohľad nad zdravotnou starostlivosťou na roky 2015 až 2017 . Návrh je uverejnený ako tlač 1274 a spoločná správa výborov ako tlač 1274a. Prosím predsedníčku Úradu pre dohľad nad zdravotnou starostlivosťou Moniku Pažinkovú, aby návrh uviedla. Nech sa páči.
P. Hrušovský, podpredseda NR SR: (2002-05-16):
(Hlasovanie.) Prítomných je 96 poslancov, za 79, proti 2, zdržalo sa 12, nehlasovali 3. Návrh sme schválili. Ďalší návrh.
Kollár, Boris, predseda NR SR (2020-09-22):
Prosím, prezentujme sa a hlasujeme. (Hlasovanie.) Prítomných 143 poslancov, za 141, proti žiadny, zdržal sa 1, nehlasoval 1. Konštatujem, že sme tento návrh schválili. Teraz budeme hlasovať o bode 43 schváleného programu, ktorým je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 241/1993 Z. z. o štátnych sviatkoch (tlač 222). Spravodajcom je člen výboru pre kultúru a médiá poslanec Róbert Halák, prosím ho, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 222.)
Blaha, Ľuboš, podpredseda NR SR (2024-01-17):
Pán poslanec Branislav Vančo.
Paška, Pavol, predseda NR SR (2014-02-11):
(Hlasovanie.) 138 prítomných, 57 za, 81 sa zdržalo. Ani tento návrh nezískal podporu. Poprosím pána poslanca Fedora, aby uviedol hlasovanie o návrhu uznesenia k Správe o plnení úloh Vojenského spravodajstva za rok 2012 .
Danko, Andrej, podpredseda NR SR (2023-12-14):
Na vystúpenie pána poslanca 13 faktických poznámok. Prvý, pán poslanec Pollák.
Beluský, Martin, poslanec NR SR (2020-09-23):
Ďakujem za slovo. Pán poslanec Kuffa, ja som len povedal, že náš poslanecký klub víta túto poslaneckú iniciatívu, je to vlastne podobný návrh zákona, ako sme predložili my pred pár mesiacmi, tiež ide o zákaz nedeľného predaja. Čiže tie argumenty, ktoré si povedal, už boli povedané. My s nimi súhlasíme a chcem povedať, že určite návrh tohto zákona podporíme.
M. Číž, podpredseda NR SR: (2007-05-15):
(Hlasovanie.) Prítomných 140 poslancov, za návrh 130 poslancov, proti 3 poslanci, zdržalo sa 5 poslancov, nehlasovali 2 poslanci. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty výborom na jeho prerokovanie v druhom čítaní. Veľmi pekne ďakujem, pán spravodajca. Ďalej prosím spravodajcu z výboru pre pôdohospodárstvo, životné prostredie a ochranu prírody pána poslanca Tibora Lebockého, aby uviedol hlasovanie v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny a o zmene a doplnení niektorých zákonov v znení neskorších predpisov (tlač 298). Nech sa páči, máte slovo, pán poslanec.
Hort, Milan, podpredseda NR SR (2011-09-14):
Ďalej vystúpi pán Peter Pelegrini vo faktickej poznámke, nech sa páči.
Laurenčík, Milan, podpredseda NR SR (2021-09-28):
Ďalšiu faktickú poznámku má pripravenú pani poslankyňa Anna Zemanová.
Pellegrini, Peter, predseda NR SR (2015-05-19):
Ďakujem pekne. Odovzdávam teraz slovo spoločnému spravodajcovi ústavnoprávneho výboru pánovi poslancovi Suskovi, aby informoval Národnú radu o výsledkoch rokovania výborov.
Hort, Milan, podpredseda NR SR (2010-12-08):
Ďakujem. Pán spravodajca?
Viskupič, Jozef, poslanec NR SR (2013-10-16):
Ďakujem za poznámky a pripájam sa k tej výzve, aby bol tento, tak ako ho nazval kolega Štefanec, stiahnutý alebo prepracovaný nezmyselný lobistický zákon. A chcem len dodať, že ten ťažký zápas zo spoliehania sa na vzbudzovanie ohlasu verejnej mienky už začína byť symptomatický pre rokovania Národnej rady. Proste v jednom kuse upozorňovať na to, a môžeme to nazvať hranie sa s vypúšťaním balónov a s tým, či si to teda opozícia všimne a či nejakým spôsobom si národ rozhnevá alebo nerozhnevá, je pre mňa falošná hra. Spomeniem to ešte raz. A to je ten moment, že vieme rozdávanie peňazí pre konkrétnych vybraných producentov zabaliť do podpory slovenského filmu, vieme rozdávanie peňazí pre konkrétne vybrané lobistické skupiny zabaliť do podpory cestovného ruchu a tak ďalej a tak ďalej a tak ďalej. Nemyslím si, že degradovanie rokovaní parlamentu by malo byť o odkrývaní, kde sa v zákonoch, pre živého boha, nachádza schovaná akákoľvek lobistická skupina. Proste keď sa toto z rokovania pléna parlamentu pri vládnych návrhoch zákona nedostane čím skôr, tak budeme degradovať vôbec celý spôsob výkonu zastupiteľskej demokracie, lebo moc a peniaze proste korumpujú. A zdá sa mi, že tu niekomu tá moc výrazne zachutila, že niekto má pocit, že mu všetko prejde. Toto ale prejsť proste nemôže, to pán minister, dúfam, stiahne a opraví to do tej podoby, aby ten lobistický záujem z toho netrčal ako povestné brvno z oka. Ďakujem.
Podmanický, Ján, poslanec NR SR (2020-07-10):
Ďakujem za slovo. Jeden z takých častých argumentov odporcov prolife zákonov je, že sa k tomu často vyjadrujú muži, bojujú za to muži, presadzujú to muži a čo sa majú čo muži vyjadrovať k veciam, ktoré sú výsostnou otázkou žien. Odhliadnuc od toho, že každé dieťa má okrem mamy aj otca, teda je úplne prirodzené, že sa otcovia vyjadrujú k tomu, či ich dieťa, alebo majú právo vyjadrovať, či ich dieťa má žiť, alebo nemá žiť. Zástancovia tejto, tohto argumentu sú zároveň aj veľkí presadzovatelia gender filozofie, tak ja teda na chvíľu prijmem túto ich pozíciu a zvolím si na túto minútu, ktorá mi zostáva, ženský rod, budem žena. Som žena, ktorá je v ťažkej životnej situácii. Čaká dieťa, uvedomuje si, že ak si ho dá zobrať, urobí rozhodnutie, ktoré je nezvratné. Zároveň tá žena žije na Slovensku, ktoré patrí medzi tie bohatšie štáty na svete a očakávala by od svojho štátu, že jej podá pomocnú ruku, či už ekonomickú, či už sociálnu, že jej poskytne dostatok informácií, ako sa dá riešiť tento problém, že dostane kompetentné informácie od lekárov, čo hrozí, čo nehrozí, aké sú pravdepodobnosti, že dostane možnosť utajeného pôrodu, že dostane podporu pri utajenom pôrode a tak ďalej a tak ďalej. Skrátka očakávam ja ako žena, ktorá čaká dieťa, že štát mi pomôže lepšie sa rozhodnúť. A o tomto je tento zákon. Takže by ho mali podporiť aj najväčší liberáli v tom... (Prerušenie vystúpenia časomerom.)
Somogyi, Szilárd, poslanec NR SR (2010-10-22):
Vážený pán podpredseda, vážená Národná rada, ďakujem vám za všeobecný súhlas, aby sme mohli tento bod dokončiť a poprosím vás, aby ste vaše nemiestne poznámky z pléna si nechali na iné pôsobisko. (Smiech a potlesk v sále.) V krátkosti by som s ohľadom na čas chcel predniesť pozmeňujúci návrh k vládnemu návrhu zákona o poskytovaní dotácií v pôsobnosti ministerstva obrany. V krátkosti jedná sa o to, aby dotácie, čiže okruh tých subjektov, ktoré môžu požiadať o tieto dotácie, aby sme rozšírili aj o obce. Tento pozmeňujúci návrh sa skladá z troch bodov. Ten prvý hovorí o samotnom meritu veci. Tie ďalšie dva sú skoro v legislatívno-technickej úprave. V krátkosti vám prečítam znenie pozmeňujúceho návrhu. Čiže po prvé v § 3 ods. 1 sa za písm. d) vkladá nové písm. e), ktoré znie: „e) obec“. A doterajšie písm. e) a f) sa označujú ako písm. f) a g). Po druhé v § 3 ods. 4 písm. a) a b) sa slová „odseku 1 písm. e)“ nahrádzajú slovami „odseku 1 písm. f)“. To je tá legislatívno-technická úprava. A po tretie v § 4 ods. 5 sa slová „§ 2 písm. a) až e)“ nahrádzajú slovami „§ 2 písm. a) až d)“. Toto je pozmeňujúci návrh, ktorý odovzdávam teraz spravodajcovi. A prosím osobitné hlasovanie o jednotlivých bodoch. Ďakujem za vašu pozornosť. Ďakujem za slovo. (Potlesk.)
M. Číž, podpredseda NR SR: (2008-02-12):
Tak najprv k SDKÚ veľmi krátko. Pán kolega Kuruc hovorí, že obalamutili ľudí. No nebudem odporovať. Viete, že mám presne ten istý názor, len opačný vo vzťahu k tým poisťovniam. A toto si môžeme teda naozaj v tom prvom čítaní povedať, keby sme to chceli otvoriť. Rovnako k pánovi kolegovi Kužmovi, ktorý odišiel. No on tvrdí, že je tam nejaká škoda, ktorá môže vzniknúť. Nevylučujem to. Neviem to teraz posúdiť. Len my tvrdíme, že tisícom a desaťtisícom a stotisícom ľudí zásadné riziko vzniká týmto spôsobom. Takže opäť o týchto veciach treba naďalej diskutovať. Pevne verím, že to má význam aj napriek tomu, že naozaj mnohé tie kroky sú nezvratné. K váženým kolegom z KDH. No otvárate jednu otázku zásadnú, Ferko Mikloško a tak ďalej, prečo teda tento návrh dávame. Logické je, keby sme také požiadavky nemali, prečo by sme ho teda vôbec dávali. Ferko, pre mňa je to aj tisíc ľudí, z ktorých si teoreticky musí zobrať jeden deň dovolenky polovica z nich, pretože vieme, že keď niekto pracuje od deviatej do piatej, aké má problémy, niekto to tu z vážených kolegov zľahčoval. A čo sa týka teda zverejňovania, Ferko, poviem to takto. Poprosím, ak náhodou toto pozerajú občania niektorí, ktorí nám posielali tieto požiadavky, keby ich adresovali pánovi poslancovi Mikloškovi. Skúsim sa opýtať o týždeň, pán poslanec, či takéto listy si dostal. Ja teda vyzývam tých, ktorí nám poslali a počúvajú toto konanie, pričom nerobí im to problém, aby to pánovi Mikloškovi poslali a vysvetlili. Toľkoto by som povedal k tomuto. No a k iným o zastieracom manévri. Páni kolegovia, ak ide o zastierací manéver a nevážite si tých ľudí, pre ktorých nič iné nechceme urobiť, iba malú, ale veľmi dôležitú službu, no tak je to pre mňa osobne nepochopiteľné. Ale naozaj treba mať rád ľudí... (Vystúpenie prerušené časomierou.)
B. Bugár, podpredseda NR SR: (2005-02-03):
A. Hajduk, poslanec: Ďakujem pekne za slovo. Po zistení ďalších skutočností beriem naspäť svoj pozmeňujúci návrh.